කොළඹ නගරයේ අතිශයින්ම ජනාකීර්ණ ස්ථානයක් ඇත්නම් ඒ පිටකොටුවේ බෝගහ හන්දිය වෙයි. ඕලන්ද යුගයේ ආරම්භවීමට ටික කලකට පෙර කොළඹ නගරයේ විශාලතම විහාරය පිහිටියේ ආදුරුප්පුවීදිය කන්ද මුදුණේය. හරියටම කිව හොත් අද වුල්ෆැන්ඩෙල් දේවස්ථානය පිහිටි ස්ථානයේය. එකල එය හැඳින්වූයේ කොළඹ මහා විහාරය යනුවෙනි. සංඝමිත්තා තෙරණින් වහන්සේ ශ්‍රී මහා බෝධිය ශ්‍රී ලංකාවට වැඩමවීමෙන් පසු එහි අංකුර අටක් හැදී වැඩුණි. ලංකාවේ ප්‍රදේශ අටක මේ අෂ්ට ඵල බෝධීන් වහන්සේ රෝපණය කෙරුණි. අනුරාධපුරයේ සිරිමා බෝ සමිඳුන් වෙතින් තවත් අංකුර තිස් දෙකක් හටගෙන එයින් දෙතිස් ඵල බෝධීන් වහන්සේ බිහි වුණි. එම දෙතිස් ඵල බෝධීන් වහන්සේ ද ලංකාවේ විවිධ ප්‍රදේශවලට වැඩම කර රෝපණය කරන ලදි. එම දෙතිස් ඵල බෝධීන් වහන්සේගෙන් එක් නමක් කොළඹ ආදුරුප්පු වීදිය කන්ද මුදුනේ තිබූ මහා විහාර භූමියේ රෝපණය කරන ලදී.
ආදුරුප්පුවිදිය කන්දෙහි වර්තමානයේ පිහිටා ඇත්තේ කුමක්ද
වුල්ෆැන්ඩෙල් දේවස්ථානය